stanford-oval/wikipedia huggingface dataset:
Assassin's Creed Origins
משחקיות > מערכת הלחימה

משחקים קודמים בסדרת Assassin's Creed השתמשו ב"מערכת ציוות אנימטיבית", לפיה השחקן יתעמת עם האויב והקרב ייקבע לפי אנימציות שהוגדרו מראש (או "אנימציה כפולה", לפיה גם לשחקן וגם לאויב קיימת אותה אנימציה) בהתבסס על משוב השחקן ותנועות בינה מלאכותית מתוסרטות. אולם, המשחק "Origins" משתמש ב"מערכת תיבת מכות" (Hitbox system) - כאשר השחקן נושא נשק, הוא מכה בכל מה שנמצא בקרבתו, מה שמאפשר לפגוע באויבים ולגרום לפציעתם. ניתן אפילו לפספס פגיעה בהם. קיימים שני מצבים של מתקפה בכלי נשק - מתקפות קלות (בעזרת חרבות בעיקר) הן מהירות אך חלשות, ומתקפות כבדות (בעזרת כידונים, רומחים ואלות קרב) הן איטיות אך חזקות. כדי לעזור בסוגיה זו, כלי הנשק מסווגים לפי קטגוריות (שגרתי, נדיר ואגדי) והם ניתנים למידרוג בהתאם למידת הנזק שהם גורמים לו, למידת מהירותם וכן מידת המרחק.
באייק יכול להצטייד בשמונה כלי נשק שונים ובארבעה סוגים של חץ וקשת. ניתן לקבל כלי נשק אגדיים על ידי הבסת אויבים בדרגת קושי גבוהה הקרויים פילאקים. קרב עם אויבים יכול להיקבע על ידי מערכת תיבת המכות, והשחקן יכול להצטייד במגן ולאזן את היכולות ההתקפיות וההגנתיות שלו. על השחקנים להשתמש בכלי נשק שונים כאשר הם מתמודדים עם ארכיטיפים שונים של אויבים. ייתכן וידרשו גם להתחמק או להדוף התקפות. כמו כן, האדרנלין מצטבר לאיטו במהלך הקרב, וכאשר מד האדרנלין מלא, השחקנים יכולים לשחרר מתקפה עוצמתית והרסנית בעזרת כלי הנשק שלהם. לבאייק יש גישה גם לכלים שונים כמו חיצי הרדמה, חיצי רעל ופצצות אש, והוא מסוגל להשתמש בסביבתו כיתרון. כך למשל, הוא יכול להעלות אויבים באש אחרי שירה בחביות נפט עם חיצי אש ולטמון מלכודות סביב עששיות נפט - בכך להביס אויבים שמנסים לקרוא לתגבורת.
המיקומים השונים ברחבי עולם המשחק מאפשרים לשחקן לבחור את סגנון המשחק שלו אם בהתגנבות או בקרב חופשי כהזדמנויות שוות להשלמת מטלות. שחקנים יכולים לחמוק מאחורי אויביהם ולהכניע אותם באמצעות הלהב הנסתר, אם כי לא פשוט להכניע אויבים בדרגת קושי גבוהה. כמו כן, השחקן יוכל לקבוע ולהשפיע בעצמו כיצד להתקרב לאויבו, ולהשתמש בתנאי הסביבה, באקלים או בשעות היום כדי לארוב ליריביו. מצב "ראיית העיט" שאיפשר זיהוי מטרות במשחק הזיכיון הוחלף בעיט ניצי בשם סֶנוּ כציפור מחמד. השחקן יכול לשלוט בסנו ולסייר באזור מבעוד מועד, בעודו מסמן דמויות בעלות עניין לפני שהשליטה חוזרת לבאייק. כמו כן, ניתן להיעזר בסנו כהסחת דעת וכאמצעי עזר אסטרטגי ללחימה. השחקנים יכולים גם לנווט בינות עשבים גבוהים או על גגות הבתים כדי לחמוק מתשומת לב. כמו מערכת ההתגנבות שהוצגה במשחקים "Assassin's Creed III" ו-"Assassin's Creed IV: Black Flag", באייק מסוגל לשרוק כדי למשוך את תשומת ליבם של האויבים לכיוונו, מה שמאפשר להתנקש בהם כשהוא עדיין חבוי. כמו משחקים קודמים בזיכיון, באייק מתמחה בריצה חופשית ומסוגל לטפס כמעט על כל בניין. השחקן יכול גם לאלף כל סוג של חיה טורפת, שתשמש אותו כחיית מחמד לעזרה נגד אויבים. הקרבות הימיים חוזרים בנקודות במשחק בהם השחקן שולט באשתו של באייק, איה, שיכולה לפקד על ספינות ולתקוף ספינות אויב.
סיפור > רקע

השחקן לוקח שליטה על נובי בשם באייק מסיווה (ואשתו איה במשימות מסוימות), בעודם נלחמים כדי להגן על העם המצרי בתקופת ממלכת בית תלמי הכאוטית והמושחתת. הפרעה תלמי השלושה עשר נאבק כדי לשמור על שלטונו ושואף להרחיב את ממלכתו. אחותו קלאופטרה, שלאחרונה הודחה ממלוכתה, מתחילה לאסוף את נאמניה כדי לפתוח במרד נגדו. בנוסף, האזור עומד בפני סכנת האימפריה הרומית, שתחת הנהגתו של יוליוס קיסר עורכת מערכה נגד מצרים, והאזרחים חוששים מפני פלישה קרובה. תפקידו של באייק כמדג'אי מוביל אותו ואת איה לעימות עם הכוחות הנסתרים שאחראים לאירועים אלה, ולהקמת הנחבאים (Hidden Ones), המסדר שקדם לאחוות המתנקשים.
המשחק וחבילות ההרחבה שלו מציגים מספר גרסאות בדיוניות לדמויות היסטוריות כמו תלמי השלושה עשר, קלאופטרה, יוליוס קיסר, פותינוס, גנאיוס פומפיוס מגנוס, מרקוס יוניוס ברוטוס, גאיוס קסיוס לונגינוס, מטלוס הפלבאי, אפולודורוס, אאודורוס ולוקיוס ספטימיוס, כמו גם מספר מקומות היסטוריים כמו מצרים, אלכסנדריה, ממפיס, ליבו, גיזה, פיום, קרוקודילופוליס, פראתוניום, קירנה, קירנאיקה, תבאי ולוקסור, בנוסף לנווה המדבר סיווה, ימת החול הגדולה, אגם מראוטיס, שקע קטארה, עמק המלכים, המדבר השחור, המדבר הלבן, סיני ומרמריקה.
סיפור > הנחבאים

בשנת 38 לפני הספירה, מספר שנים לאחר היווסדותו של מסדר הנחבאים, באייק מקבל מכתב מטהירה, מנהיגת המסדר בסיני, שמבקשת את עזרתו מאחר שרומא פולשת לאזור וחברי הנחבאים המקומיים מתקשים להתמודד עם הסיטואציה. עם הגעתו, באייק פוגש במנהיג המורדים גמילאט, עמו כרתו הנחבאים ברית כדי ללחום ברומאים. יחד עם טהירה, השלושה מתכננים תוכנית למשוך ממחבואו את מנהיג הפלישה הרומאית וחבר מסדר העתיקים, הגנרל רופיו. לצורך כך, עליהם להתנקש בשלושת סגניו. באייק מבצע זאת, אך עם חזרתו למטה הנחבאים, מקום המחבוא שלהם מותקף בידי רומאים, ובאייק וטהירה נשבים על ידם. באייק ניצל בידי אמונת, שגם הגיעה לסיני כדי לחקור את המקרה. השניים משחררים לחופשי את טהירה וגם חבר נוסף במסדר הנחבאים, אך עד מהרה טהירה מתה מפצעיה האנושים.
רופיו מגיע יחד עם צי האוניות שלו, ובאייק ואמונת עוזרים למורדים של גמילאט להגן על כפר בטרם באייק מסתנן לתוך אונייתו של רופיו ומתנקש בו. מילותיו האחרונות של רופיו מערערות את באייק, לפיהם מסדר העתיקים הוא אינו קבוצה אלא אידאולוגיה, ולפיכך הוא אלמותי. כשבאייק חוזר לאמונת, היא מודיעה לו על תוכניתו של גמילאט לשתול את אנשיו בין אנשי הכפר התמימים, מתוך ידיעה שהרומאים יהרגו ללא כל אפליה. בכך גמילאט מתכנן שאנשיו יהפכו לקדושים מעונים שישפיעו על אחרים להצטרף לתנועת המרד. באייק מתעמת עם גמילאט ומתנקש בו לאחר שזה האחרון מצדיק את מעשיו כמעשה של רוע הכרחי. בהמשך, באייק ואמונת פונים אל חניכיהם ומתוך הבנת חשיבותה של האמונה שתשמש כמצפן מוסרי של הנחבאים ואשר תבטיח את הישרדותם לאורך השנים, יוצרים את הדוגמה הראשונה של המסדר - האיסור לפגוע בחייהם של חפים מפשע. באייק אינו בטוח שהם עשו מעשה טוב, אך אמונת משיבה לו את אמונתו והשניים חולקים ביחד רגע אחד לפני שהיא עוזבת שוב לרומא.
סיפור > קללת הפרעונים

בשנת 34 לפני הספירה, באייק מקבל מכתב מאמונת שמודיעה לו על תקרית בתבאי, שלדעתה מדובר בסימן לקיומה של פיסת עדן נוספת. באייק מחליט לחקור את העניין ובהגיעו לעיר מגלה שמדובר ב"קללה" אשר הקימה לכאורה לחיים מספר פרעונים מהעבר כרוחות אלמתים שמפריעות לאזור. אחרי שהביס את הרוח של נפרתיתי, באייק עושה את דרכו ללוקסור כדי להיפגש עם אשת הקשר של אמונת, מֵרטי, שמודיעה לו על ממצאים גנובים שנמכרים בשוק השחור. היא מפנה אותו אל איזידורה, הכוהנת הגדולה ואשתו של אמון למידע נוסף.
באייק חוקר את השוק ופוגש בהיסטוריון טהמט, שמזמין אותו למכירה פומבית של ממצא גנוב מקברה של נפרתיתי. באייק מגלה שהממצא כבר נלקח בידי גנב בשם סוּתֵח', שמתכוון להחזיר אותו לקבר. הוא משכנע אותו להחזיר את הממצא. בתוך הקבר, באייק מוצא פורטל מסתורי שמוביל אותו ככל הנראה לארו, שם הוא נאלץ להתעמת שוב עם רוחה של נפרתיתי. הוא נפגש עם איזידורה, שמבקשת ממנו לחקור כת שסוגדת לפרעה אחנתון. בחקירתו, באייק מגלה שאחנתון החזיר בעבר בפיסת עדן ומבקש למצוא פורטל נוסף שייקח אותו לאתון, שם עליו להתגבר על רוחו של הפרעה.
באייק ממשיך לחקור ומגלה מטהמט על פולחן בו נעשה שימוש בפיסת עדן כדי להשקיט את רוחו של הפרעה רעמסס השני. הוא ממשיך אל פסטיבל הב-סד ומביס את רוחו של רעמסס, כשלאחריו מגלה שפיסת העדן הועברה לידיהם של כוהני אמון, מה שאומר שהיה בחזקתה של איזידורה כל אותה עת. באייק מבין שהיא השתמשה בממצא רב העוצמה כדי לשחרר את ה"קללה" כתגובה להירצחה של אמה בידי שודדי קברים. הוא עושה את דרכו לקברו של תות ענח' אמון כדי להתעמת עם איזידורה ולהשיב לידיו את פיסת העדן. אולם, איזידורה מסרבת להיכנע ומשתמשת בפיסת העדן כדי לשגר את באייק אל הדואת (עולם המתים במיתולוגיה המצרית). שם, באייק מתעמת עם רוחו של תות ענח' אמון ומביס אותו. באייק הורג את איזידורה ונותן את פיסת העדן לסותח', תוך הבטחה שישמור אליו במקום שלעולם לא ייצא שוב.
סיפור > מתנה מהאלים

כחלק משיתוף הפעולה בין חברות יוביסופט ו-Square Enix מוצג אירוע הקרוסאובר בין אוריג'ינס לבין Final Fantasy XV. בקווסט צדדי שנפתח במשחק כאשר השחקן מגיע לרמה 23, באייק חוזה במטאוריט קטן נופל מהשמיים בסמוך לפירמידה ומפרש את זה כסימן מ"האלים". הוא מגלה שההתרסקות פתחה צוהר קטן דרכו המטאוריט חדר אל הפירמידה וגילה בתוכו כתב חידה. באייק יוצא מהפירמידה ובעזרת שעון שמש ענק המוצב מחוץ לה, הוא מצליח לפתור את החידה. לאחר שהוא חוזר אל הפירמידה, הוא מגלה שחלק נסתר בה נחשף ובתוכו יש מעין קיר זכוכית מואר. באייק נוגע בקיר ולפתע הקיר מתנפץ. באייק רץ להתחבא ומתוך הקיר בוקעת דמות בשם ארדין איזוניה (דמות האנטגוניסט מהמשחק Final Fantasy XV). ארדין, שהיה כלוא בתוך הפירמידה, משתגר ממנה החוצה ובעזרת דמותו של הבהמות' מאותו משחק הוא נעלם לחלל, משאיר מאחוריו את חרב האולטימה, אחת מחרבותיו של הבהמות' וכן את מגן הזיידריך, אותם באייק לוקח לעצמו בסוף המשימה.
לאחר המשימה, השחקן מקבל לרשותו את חרב האולטימה, מגן הזיידריך וחיה עליה הוא יכול לרכוב בשם "קווה" המבוססת על יצורי הצ'וקובו מסדרת Final Fantasy.
שיווק והוצאה

בעקבות יציאתו של המשחק "Assassin's Creed Syndicate" משנת 2015, שמכר פחות עותקים מקודמיו, חברת יוביסופט החליטה שלא להוציא משחק בשנת 2016 - בניגוד למסורת החברה להוציא משחק חדש כל שנה מאז "Assassin's Creed II" משנת 2009 - בכך לאפשר לצוות המפתחים שנה נוספת לשיפור מכניקת המשחקיות ולמקם את המשחק במקום מועדף כזיכיון שמתרחש בעולם פתוח. מנכ"ל יוביסופט איב גיימו הוסיף בהמשך שהדבר נתן ליוביסופט מונטריאול זמן נוסף ללטש את המשחק וללמוד לקחים מהמשחק "Assassin's Creed Unity" משנת 2014, שהשקתו הבעייתית הרחיקה את מעריצי הסדרה. המשחק עצמו הודלף לראשונה בינואר 2016, כשמקורות באתר Kotaku הציעו ששם הקוד למשחק היה "Empire" ושהתרחש במצרים העתיקה. החברה הכריזה באופן רשמי על המשחק בתערוכת E3 ‏2017, והוא יצא לפלייסטיישן 4, Xbox One ולמחשב האישי ב-27 באוקטובר 2017. למשחק יצאו חמש מהדורות מיוחדות בזמן ההשקה.
שיווק והוצאה > מהדורות מיוחדות

המהדורה המוזהבת - כללה את דיסק המשחק, חבילת הדלוקס "קוברה המדבר" (שכללה תוספת תלבושת, אמצעי רכיבה וציוד חדשים) וכרטיס עונתי.
מהדורת הדיגיטל דלוקס (להורדה בלבד) - כללה את עותק המשחק, חבילת הדלוקס "קוברה המדבר" ומשימה לשחקן יחיד ("מארב בים").
מהדורת האלים- כללה את דיסק המשחק, מארז בלעדי, פסקול המשחק הרשמי, ספר אמנות, מפת העולם, חבילת הדלוקס "קוברה המדבר", דגם בגודל 26 ס"מ של באייק על גבי פסל האלה המצרית סח'מת וגישה למשימה לשחקן יחיד "סודות הפירמידות הראשונות".
מהדורת "שחר האמונה" - כללה את דיסק המשחק, מארז סטילבוק בלעדי, פסקול המשחק הרשמי, ספר אמנות, מפת העולם, פסל בגודל 39 ס"מ של באייק וסנו, קמע גולגולת העיט של באייק, שני קלפי אמנות, חבילת הדלוקס "קוברה המדבר" וכרטיס עונתי.
מהדורה אגדית של "שחר האמונה" - כללה את דיסק המשחק, מארז סטילבוק בלעדי, פסקול המשחק הרשמי, ספר אמנות, מפת העולם, פסל בגודל 73 ס"מ של באייק וסנו, קמע גולגולת העיט של באייק, תעודת אותנטיות רשמית לאספנות, שני קלפי אמנות, ארבע ליתוגרפיות גדולות, חבילת הדלוקס "קוברה המדבר" וכרטיס עונתי.
שיווק והוצאה > תוכן להורדה

חברת יוביסופט תמכה באופן נרחב במשחק לאחר השקתו, כשלראשונה יצאו מספר חבילות של ציוד חדש. החברה שיתפה פעולה עם Square Enix, מפתחי המשחק "Final Fantasy XV", כדי ליצור תוכן קרוסאובר בין שתי החברות. לכל אלה שהחזיקו בכרטיס עונתי הייתה גישה לשתי חבילות הרחבה בעלות נרטיב שלם - הראשון מביניהם "הנחבאים" יצא ב-23 בינואר 2018 ומתרחש כחמש שנים לאחר אירועי המשחק כאשר באייק ואמונת מתרכזים בהרחבת השפעתו של מסדר הנחבאים ובשיחרורה של סיני מכיבוש הרומאים. חבילת ההרחבה השנייה - "קללת הפרעונים" תוכננה לצאת ב-6 במרץ אך נדחתה ל-16 במרץ. חבילת הרחבה זו התרכזה במיתולוגיה מצרית, כאשר באייק עורך מסע לתבאי וחוקר קללה שהחזירה לכאורה מספר פרעונים מן המתים. שתי חבילות ההרחבה העלו את רמות השחקנים והציגו תלבושות, אמצעי רכיבה וציוד חדשים.
יוביסופט שחררה גם מספר עדכונים חינמיים למשחק. בדצמבר 2017 היא הוציאה משימה חדשה בשם "הנה מגיע מתחרה חדש", שמציג לראשונה את הזירה הגלדיאטורית בעיר קירנה. עדכון זה כולל גם רמת קושי חדשה בשם "סיוט" וכן רמת דירוג של אויבים, שבה אויבים ברמה נמוכה יעלו את רמתם כדי להתאים לרמתו של השחקן. יוביסופט שחררה גם סדרת משימות תחת השם "מבחני האלים", שמאפשרות לשחקנים להתמודד מול אויבי בוס ברמה גבוהה המבוססים על האלים המצרים. מצב של משחק חדש+ הוצג בפברואר 2018. עדכון נוסף באפריל 2018 הציג את מערכת הבקרה של האנימוס עבור שחקני המחשב האישי, שאיפשרה להם להגדיר מאפייני משחקיות כמו מהירות ריצה, מד בריאות אינסופי והגדלת מספרן של חיות המחמד המאולפות.
בפברואר 2018, חברת יוביסופט שחררה את מצב המשחק "סיור תגלית", שכולל כ-75 סיורים מודרכים ואורכם נע בין חמש דקות ל-25 דקות. הסיורים המודרכים מתמקדים באתרים המפורסמים שכלולים במשחק, במסורת החברתית ובדרך החיים של מצרים מהעת העתיקה. הסיורים כללו מידע אקדמי שנאצר בידי היסטוריונים ואגיפטולוגים והתבסס על מחקרים של אוניברסיטאות וארגונים כמו המוזיאון הבריטי. סיורי התגלית מסירים לגמרי את מערכת הלחימה של המשחק, מה שמאפשר למורים להראות לתלמידיהם את החלק הלימודי המסוים הזה של המשחק באופן ישיר. המפתחים קיבלו משוב מאנשים בתחום האקדמי ועיצבו את הסיורים ואת השליטה בצורה שתהיה נוחה לכולם ולאפשר להם לחקור את הסביבה בזמן שלהם. המגזין הגרמני Damals למדע היסטורי בנוגע למשחקי וידאו ציין שסיורי התגלית מציגים למעשה טרנספורמציה ממוצר שנועד לצורכי בידור לעזר למידה אינטראקטיבי. המוזיאון לארכאולוגיה פוינט-א-קלייר שבמונטריאול, קנדה, כלל תמונות וסרטונים מתוך סיורי התגלית של המשחק בתערוכה שערך בשנת 2018. גרסה מלאה שעומדת בפני עצמה של "סיורי התגלית" יצאה במאי 2020. מצבי משחק דומים שוחררו גם למשחקים "Assassin's Creed Odyssey" ו-"Assassin's Creed Valhalla". אולם, "סיור תגלית: מצרים העתיקה" זכה לביקורת רבה שנמתחה עליו בשם חוסר כנות אינטלקטואלית, שינויים היסטוריים מכוונים וחוסר דיוק של החברה המצרית באותה תקופה (כפי שאושר בידי הקריין "מאחורי הקלעים" במשחק). מצב "סיור התגלית" הראה מערכת חינוך שבה הנשים במציאות לא הוכללו אך לצורך המשחק הייתה מערכת חינוך מעורבת.
ביוני 2022, יוביסופט שחררה טלאי תוכנה למשחק, שהעלה את קצב הפריימים ל-60fps עבור קונסולות הדור הבא פלייסטיישן 5 ו-Xbox Series X/S.
קבלה וביקורות > מכירות

בנובמבר 2017, חברת יוביסופט הכריזה שמכירות המשחק "Assassin's Creed Origins" במהלך עשרת הימים הראשונים להשקתו הכפילו את היקף הרווחים של קודמו, "Assassin's Creed Syndicate". לכך עזרה מעורבות השחקנים, שהיקף המכירות באמצעות הורדה דיגיטלית עלו ב-35%, לעומת כ-12% של סינדיקט. היה זה המשחק הנמכר ביותר ברחבי הממלכה המאוחדת בסוף השבוע הראשון להשקתו, ועבר את היקף המכירות של "Super Mario Odyssey" ושל "Wolfenstein 2: The New Colossus" - שיצאו באותו יום כמו אוריג'ינס. בארצות הברית, המשחק היה במקום השני ברשימת המשחקים הנמכרים ביותר לחודש אוקטובר 2017, אחרי "Middle-earth: Shadow of War", ובמקום השלישי בחודר נובמבר, אחרי המשחקים "Call of Duty: World War 2" ו-"Star Wars Battlefront II". בסך הכל הכללי לטווח מכירות הדור השמיני של קונסולות המשחקים, המשחק מכר למעלה מ-10 מיליון עותקים.
קבלה וביקורות > פרסים והוקרה

| רשימת פרסים ומועמדויות למשחק Assassin's Creed Origins> שנה | רשימת פרסים ומועמדויות למשחק Assassin's Creed Origins> פרס | רשימת פרסים ומועמדויות למשחק Assassin's Creed Origins> קטגוריה | רשימת פרסים ומועמדויות למשחק Assassin's Creed Origins> תוצאה |
| --- | --- | --- | --- |
| 2017 | E3 2017 Game Critics Awards | המיטב שבתערוכה | מועמדות |
| 2017 | E3 2017 Game Critics Awards | משחק הקונסולה הטוב ביותר | מועמדות |
| 2017 | E3 2017 Game Critics Awards | משחק הפעולה-הרפתקה הטוב ביותר | מועמדות |
| 2017 | 35th Annual Golden Joystick Awards | משחק השנה האולטימטיבי | מועמדות |
| 2017 | The Game Awards 2017 | משחק הפעולה-הרפתקה הטוב ביותר | מועמדות |
| 2017 | Titanium Awards | משחק השנה | מועמדות |
| 2017 | Titanium Awards | העיצוב האמנותי הטוב ביותר | מועמדות |
| 2017 | Titanium Awards | העיצוב הנרטיבי הטוב ביותר | מועמדות |
| 2017 | Titanium Awards | משחק ההרפתקאות-תפקידים הטוב ביותר | מועמדות |
| 2017 | Titanium Awards | העיבוד הטוב ביותר | מועמדות |
| 2018 | New York Game Awards 2018 | פרס פסל החירות עבור העולם הטוב ביותר | מועמדות |
| 2018 | 16th Visual Effects Society Awards | האפקטים הוויזואלים הטובים ביותר בפרויקט בזמן אמת | זכייה |
| 2018 | 16th Visual Effects Society Awards | הסביבה המעוצבת הטובה ביותר בפרק, בפרסומת או בפרויקט בזמן אמת | מועמדות |
| 2018 | 21st Annual D.I.C.E. Awards | משחק ההרפתקה הטוב של השנה | מועמדות |
| 2018 | 21st Annual D.I.C.E. Awards | הישגים מיוחדים לדמות (באייק מסיווה) | מועמדות |
| 2018 | 21st Annual D.I.C.E. Awards | הישגים טכניים הטובים ביותר | מועמדות |
| 2018 | National Academy of Video Game Trade Reviewers Awards | ארט דירקשן, השפעה תקופתית | מועמדות |
| 2018 | National Academy of Video Game Trade Reviewers Awards | עיצוב שליטה, 3D | מועמדות |
| 2018 | National Academy of Video Game Trade Reviewers Awards | עיצוב תלבושות | מועמדות |
| 2018 | National Academy of Video Game Trade Reviewers Awards | משחק, הרפתקת זיכיון | מועמדות |
| 2018 | National Academy of Video Game Trade Reviewers Awards | גרפיקה, טכניקה | מועמדות |
| 2018 | National Academy of Video Game Trade Reviewers Awards | תאורה/טקסטורות | מועמדות |
| 2018 | National Academy of Video Game Trade Reviewers Awards | פסקול דרמטי מקורי, זיכיון | מועמדות |
| 2018 | National Academy of Video Game Trade Reviewers Awards | שימוש בסאונד, זיכיון | מועמדות |
| 2018 | Italian Video Game Awards | בחירת הקהל | מועמדות |
| 2018 | Italian Video Game Awards | משחק השנה | מועמדות |
| 2018 | SXSW Gaming Awards | מצוינות בהישגים ויזואליים | מועמדות |
| 2018 | SXSW Gaming Awards | מצוינות באנימציה | מועמדות |
| 2018 | Game Developers Choice Awards | הטכנולוגיה הטובה ביותר | מועמדות |
| 2018 | 14th British Academy Games Awards | המשחק הטוב ביותר | מועמדות |
| 2018 | 14th British Academy Games Awards | עיצוב משחק | מועמדות |
| 2018 | 14th British Academy Games Awards | ביצוע (אבובכר סלים) | מועמדות |
| 2018 | ASCAP Composers' Choice Awards | פסקול המשחק של השנה | מועמדות |
משחק המשך

משחק ההמשך לאוריג'ינס, "Assassin's Creed Odyssey", התרחש בתקופת יוון הקלאסית במהלך המלחמה הפלופונסית. הוא פותח בידי יוביסופט קוויבק ויצא ב-5 באוקטובר 2018 לפלייסטיישן 4, Xbox One ולמחשב האישי.
ביאורים

↑  אשר חולק את שמו עם תהרקה, הפרעה של השושלת ה-25 של מצרים
↑  שם שניתן למלכות בית תלמי והממלכה הסלאוקית באותה תקופה כמו ברניקי הרביעית, אחותה של קלאופטרה
As Coleguinhas – Vol. 4

As Coleguinhas – Vol. 4 (בעברית: הקולקגינות – כרך 4) הוא אלבום האולפן החמישי של הצמד הברזילאי סימונה & סימריה. האלבום יצא לאור ב-22 במרץ 2014 על ידי חברת התקליטים סוקיאל מיוזיק. בנוסף, הוציאו הצמד גרסת דלוקס שמכילה בתוכה שלוש גרסאות שונות לשלושה שירים מן האלבום.
מהאלבום יצא סינגל אחד בלבד; "Ele Bate Nela". השיר זכה להצלחה מתונה בברזיל בלבד.
רקע והפקה

לאחר שהוציאו ארבעה אלבומי אולפן, הודיעו הצמד כי האלבום החמישי שלהן עתיד לצאת לאור בשנת 2014, לאחר שהקליטו אותו בין השנים 14–2013, האלבום הוצא לחנויות ב-22 במרץ 2014. את האלבום הפיקה סימריה מנדס, ואת כל שירי האלבום כתבו סימריה וסימונה כאחד.
סינגלים

"Ele Bate Nela" – הסינגל הראשון מן האלבום. יצא לאור ב-27 במאי 2014, כסינגל הראשון והאחרון מן האלבום. הסינגל זכה להצלחה מתונה בברזיל, והצליח למכור כמויות עותקים מועטות ברחבי העולם. לסינגל יצא ווידאו קליפ מלא ב-27 במאי, באותה שנה. שלושה ימים לאחר יום הולדתה של סימונה. הווידאו קליפ זכה להצלחה רבה ונכון לספטמבר 2017, מונה הצפיות שלו עולה על למעלה מ-51 מיליון צפיות.
רשימת רצועות

| As Coleguinhas – Vol>  4.מס' | As Coleguinhas – Vol>  4.שם | As Coleguinhas – Vol>  4.כותב(ים) | As Coleguinhas – Vol>  4.משך | As Coleguinhas – Vol>  4. | As Coleguinhas – Vol>  4. | As Coleguinhas – Vol>  4. | As Coleguinhas – Vol>  4. | As Coleguinhas – Vol>  4. | As Coleguinhas – Vol>  4. |
| --- | --- | --- | --- | --- | --- | --- | --- | --- | --- |
| 1. | Ele Bate Nela  | סימונה מנדס, סימריה מנדס | 3:52 |  |  |  |  |  |  |
| 2. | Passaro Noturno  | סימונה מנדס, סימריה מנדס | 4:06 |  |  |  |  |  |  |
| 3. | Kkkk  | סימונה מנדס, סימריה מנדס | 3:22 |  |  |  |  |  |  |
| 4. | Quero Me Apaixonar  | סימונה מנדס, סימריה מנדס | 3:00 |  |  |  |  |  |  |
| 5. | Eu Tenho Saudade  | סימונה מנדס, סימריה מנדס | 2:51 |  |  |  |  |  |  |
| 6. | No Dia do seu Casamento  | סימונה מנדס, סימריה מנדס | 3:21 |  |  |  |  |  |  |
| 7. | Mundo Paralelo  | סימונה מנדס, סימריה מנדס | 3:09 |  |  |  |  |  |  |
| 8. | Esconderijo  | סימונה מנדס, סימריה מנדס | 3:16 |  |  |  |  |  |  |
| 9. | Picasso e da Vinci  | סימונה מנדס, סימריה מנדס | 3:04 |  |  |  |  |  |  |
| 10. | Ela Namora Hum  | סימונה מנדס, סימריה מנדס | 2:34 |  |  |  |  |  |  |
| 11. | Subidinha  | סימונה מנדס, סימריה מנדס | 2:11 |  |  |  |  |  |  |
| 12. | Sou Ciumento Mesmo  | סימונה מנדס, סימריה מנדס | 3:34 |  |  |  |  |  |  |
| 13. | Meu Amor Voltou  | סימונה מנדס, סימריה מנדס | 3:24 |  |  |  |  |  |  |
| 14. | Sem Razão  | סימונה מנדס, סימריה מנדס | 3:28 |  |  |  |  |  |  |
| 15. | O Amor Chegou Pra Ficar  | סימונה מנדס, סימריה מנדס | 3:59 |  |  |  |  |  |  |
| 16. | Maos Para o Alto Novinha  | סימונה מנדס, סימריה מנדס | 2:02 |  |  |  |  |  |  |
| 17. | Eu To Nem Ai  | סימונה מנדס, סימריה מנדס | 3:29 |  |  |  |  |  |  |
| 18. | Hoje Eu Vou Usar Voce  | סימונה מנדס, סימריה מנדס | 3:14 |  |  |  |  |  |  |
| 19. | Pra Lavar  | סימונה מנדס, סימריה מנדס | 3:06 |  |  |  |  |  |  |
| 20. | Eu Te Esperarei  | סימונה מנדס, סימריה מנדס | 2:46 |  |  |  |  |  |  |
| משך כולל: | משך כולל: | משך כולל: | 55:44 |  |  |  |  |  |  |
הערות שוליים

↑  Letras de músicas - Letras.mus.br, www.letras.mus.br (בפורטוגזית)
↑  Simone e Simaria (2014-05-27), [CLIP OFICIAL] Ele bate nela - Simone e Simaria Vol 4, נבדק ב-2017-09-09
| סימונה & סימריה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Nã, Nã, Nim Na Não • As Coleguinhas – Vol. 1 • As Coleguinhas – Vol. 2 • As Coleguinhas – Vol. 3 • As Coleguinhas – Vol. 4 |  |
| אלבומי וידאו | Ao Vivo em Manaus • Bar das Coleguinhas • Live • Aperte o Play! (Ao Vivo) |  |
| אלבומים אחרים | Duetos • Debaixo do Meu Telhado: EP 1 • Debaixo do Meu Telhado: EP 2 |  |
| סיבובי הופעות | Turnê das Coleguinhas • Turnê Bar • Turnê Live |  |
| סימונה & סימריה – סינגלים |
| --- | --- | --- |
| As Coleguinhas – Vol. 1 | "Quero Quero" • "Tá Dodói, Onde Dói?" |  |
| As Coleguinhas – Vol. 2 | "Dupla Traição" |  |
| As Coleguinhas – Vol. 3 | "Eu Te Esperarei" |  |
| As Coleguinhas – Vol. 4 | "Ele Bate Nela" |  |
| Bar das Coleguinhas | "Meu Violão e o Nosso Cachorro" • "Quando o Mel é Bom" |  |
| Live | "Amor Mal Resolvido" • "126 Cabides" • "Regime Fechado" |  |
| סינגלים אחרים | "Loka" • "Paga de Solteiro Feliz" • "Ta Tum Tum" • "Novo" • "Um em Um Milhão" |  |
Ayer

Ayer (באנגלית: Yesterday, ובעברית: אתמול) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור במאי 1994, כסינגל השביעי והאחרון מתוך האלבום בארצות הברית וארגנטינה בלבד. עבור השיר יצאו כמה עטיפות שונות, בהתאם למדינה בה הופץ.
השיר הגיע למקום החמישי במצעד השירים הלטיניים.
רקע וכתיבה

השיר נכתב על ידי חואניטו מרקס והופק על ידי אמיליו אסטפן, עם שני מפיקים מוזיקליים נוספים. הקונספט של האלבום Mi Tierra בו השיר נכלל, הוא אהבת הארץ והשיר עצמו מדבר על אהבה, נאמנות יחסים רומנטיים וכדומה. הוא הופץ כסינגל שיווקי רשמי מתוך האלבום, אך בהמשך הופץ כסינגל בארצות הברית וארגנטינה בלבד.
בארצות הברית זכה השיר להצלחה רבה, כאשר הגיע למקום החמישי במצעד השירים הלטיניים והפך לאחד מהמצליחים ביותר באלבום.
רשימת השמעה

גרסאות מקוריות
"Ayer"‏ (גרסת האלבום) – 5:15
"Ayer" (גרסת 2020 ב-Brazil305) – 4:47
מיקומי שיא

|   ‏‏‏  מצעדים ודירוגים (1994)> מדינה |   ‏‏‏  מצעדים ודירוגים (1994)> מצעד |   ‏‏‏  מצעדים ודירוגים (1994)> מיקום שיא |   ‏‏‏  מצעדים ודירוגים (1994)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 5 |  |
מייקל לורנזו אוריה

| --- | --- |

 לידה:  8 באוגוסט 1980 (בן 44) דאלאס, ארצות הברית 
 מדינה:  ארצות הברית 
 תקופת הפעילות:  מ-1993 
 מקום לימודים:  בית הספר ג'וליארד  תיכון פלאנו סניור 
 פרסים והוקרה:  פרס עולם התיאטרון (2010)  פרס לוסיל לורטל לשחקן הטוב ביותר (2010)  פרס קלרנס דרוונט 
 פרופיל ב-IMDb
 
מייקל אוריה
מייקל לורנזו אוריה (באנגלית: Michael Lorenzo Urie; נולד ב-8 באוגוסט 1980) הוא שחקן ובמאי קולנוע אמריקאי. ידוע בעיקר בשל תפקידו בתור מארק סנט ג'יימס בסדרת הטלוויזיה "בטי המכוערת".
ביוגרפיה

מייקל אוריה נולד ביוסטון, טקסס וגדל בפלאנו, טקסס. הוא בוגר תיכון "פלאנו סיניור" בטקסס. לאחר מכן למד ב"קולג' קולין" במחוז קולין, ובבית הספר ג'וליארד  שבניו יורק, במגמת דרמה, שם סיים את לימודיו ב-2003.
כשעוד היה תלמיד בג'וליארד הופיע במחזה "אהבה ושמחה" (2001) בתור נער בן 16 המנסה להיפטר מבן הזוג של אמו. הוא הופיע גם בהפקות תלמידים בהצגות "סילביה" (1998) ו"נעולים" (1999), וב-2002 קיבל פרס למצוינות ע"ש ג'ון האוסמן בתיאטרון קלאסי מבית הספר ג'וליארד.